Bħalissa l-erbgħa u nofs ta' waranofsinhar. Qiegħed hawn ġo kamarti, li tiġi n-naħa ta' fuq tad-dar, nistudja fuq l-iskrivanija tiegħi, li qiegħda taħt tieqa żgħira tagħti għall-għalqa li għandna faċċata. F`daqqa waħda nisma' ħoss qawwi; Dak x'kien? X`qatgħa ħadt! Ħoss qawwi qisu ta' xi ħġieġ jinkiser. U le mhu xejn, naħseb dak ta' faċċata, daqskemm iħobb isabbat biex jaħsel jew jixxotta l-platti Qed ngħid bejni u bejn ruħi. Imma jien kif nista` nisimgħu jċekċek minn daqshekk 'il bogħod? Inqum u nittawwal mit-tieqa. Qed nara li l-ġar tagħna kien quddiem il-vann tax-xogħol tiegħu bil-ħġieġa miksura n-naħa ta' fejn kellu l-għodda tiegħu. Il-ġar jidher imbikkem. Dak serqulu l-għodda żgur. F'ħakka t'għajn qed nara l-pulizija. Dawn qed jieħdu d-dettalji u qed jirmunkaw il-vann biex jieħduh u jinvestigawh. Xħin kien hemm il-pulizija kien hemm raġel liebes kollu iswed u għalija deher suspettuż. Jien qed nibża` ftit peress li qiegħed waħdi d-dar. Insomma m`iniex waħdi għax hawn il-qattusa tiegħi, li jisimha Smokey, ħdejja bħalissa. Aħjar inkompli nistudja issa li għadda kollox. F`daqqa waħda qed nisma' qisu bħal borom jaqgħu. Jien qed nibża' niċċaqlaq. X'se nagħmel? Qed nagħmel naqra kuraġġ u nieżel isfel u nsib li kienet Smokey l-qattusa, għax waqqgħet is-suppiera tal-ikel u tal-ilma. Nispera li din tal-lum ma terġa` tiġri qatt!
Is-Serqa – Denzel Catania 8b